AIŠKINAMASIS RAŠTAS

Dėl pritarimo projekto „Molėtų rajono gatvių apšvietimo modernizavimas, didinant energijos vartojimo efektyvumą“ rengimui ir įgyvendinimui

**1. Parengto tarybos sprendimo projekto tikslai ir uždaviniai**

Projektas bus rengiamas pagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-LVPA-T-116 priemonę „Gatvių apšvietimo modernizavimas“.

Sprendimo tikslas – įvykdyti išankstines sąlygas, būtinas projektui „Molėtų rajono gatvių apšvietimo modernizavimas, didinant energijos vartojimo efektyvumą” įgyvendinti. Sprendimu patvirtinamas ketinimas įgyvendinti projektą, gavus finansavimą. Priemonės tikslas – sumažinti energijos suvartojimą gatvių apšvietimo infrastruktūroje. Pagal Aprašą remiama veikla – gatvių apšvietimo modernizavimas, didinant energijos vartojimo efektyvumą.

Projekto metu planuojama atnaujinti rajono gatvių apšvietimą. Įgyvendinus projektą modernizuojamose gatvių apšvietimo atkarpose turi galutines energijos sąnaudas sumažinti ne mažiau kaip 40 procentų. Tinkamos išlaidos: šviestuvų keitimas, atramų atnaujinimas, rekonstravimas, perstatymas, panaikinimas ar naujų įrengimas pakeičiant esamas, intelektualiosios (išmaniosios, pažangiosios) valdymo ir kontrolės sistemos atnaujinimas ir (arba) naujos diegimas, skirstymo bei maitinimo spintų atnaujinimas, rekonstravimas, perstatymas, panaikinimas ar naujų, pakeičiant esamas, įrengimas, atsinaujinančių išteklių energijos gamybos įrenginių, kurių generuojama energija būtų naudojama projektu modernizuojamoje gatvių apšvietimo sistemoje, įdiegimas, gatvių apšvietimo elektros linijų (kabelių) įrengimas pakeičiant esamas linijas (kabelius), atstatomieji ir kiti rangos darbai, kurie yra būtini atlikti pagal galiojančius statybos techninius reglamentus ir kitus teisės aktus, reglamentuojančius statybas.

Mažiausia galima projektui skirti finansavimo lėšų (paramos) suma yra 200 000 eurų dydis projektui negali viršyti 70 (septyniasdešimt) procentų visų tinkamų finansuoti išlaidų.

Pareiškėjas privalo prisidėti prie projekto finansavimo ne mažiau nei 50 procentų visų tinkamų finansuoti projekto išlaidų. Didžiausia galima projekto finansuojamoji dalis sudaro iki 50 proc. visų tinkamų finansuoti projekto išlaidų, t. y. iš Europos Sąjungos struktūrinių fondų lėšų skiriamas finansavimas negali viršyti 50 proc. Pareiškėjas privalo prisidėti prie projekto finansavimo ne mažiau nei 50 proc. visų tinkamų finansuoti projekto išlaidų.

Parengus visus būtinus dokumentus paraiškos pateikimas Lietuvos verslo paramos agentūrai. Paraiškų pateikimo terminas iki 2020 m. rugsėjo 1 d. Projektų atranka pagal Priemonę bus atliekama tęstinės projektų atrankos būdu.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsniо 4 dalis;

2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-LVPA-T-116 priemonės „Gatvių apšvietimo modernizavimas“ projektų finansavimo sąlygų aprašo Nr.1, patvirtinto Lietuvos Respublikos energetikos ministro 2020 m. balandžio 30 d. įsakymu Nr. I-113 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-LVPA-T-116 priemonės „Gatvių apšvietimo modernizavimas“ projektų finansavimo sąlygų aprašo Nr.1 patvirtinimo“, 12, 35 punktai;

Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, III prioriteto „Infrastruktūra užtikrinant kokybišką, patogų gyvenimą“ 3.1 tikslo „Efektyvi ir moderni inžinerinio aprūpinimo infrastruktūra“ 3.1.2. uždavinio „Didinti energijos suvartojimo efektyvumą“ 3.1.2.3 priemonė „Apšvietimo tinklų atnaujinimas ir plėtra, energijos taupymo priemonių diegimas“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – galimybė pasinaudojus 2014–2020 metų Europos Sąjungos fondų investicijų veiksmų programos lėšomis atnaujinti rajono gatvių apšvietimą tinklus ir sumažinti energijos sąnaudas. Priėmus sprendimą neigiamų pasekmių nenumatoma.

**4. Priemonės sprendimui įgyvendinti**

Organizuoti projekto rengimo ir įgyvendinimo procesą, numatyti reikiamus finansinius išteklius Molėtų rajono savivaldybės biudžete.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Planuojama bendra projekto preliminari vertė – 400 000,00 Eur, iš jų ES programos lėšos – 200 000,00 Eur, pareiškėjo lėšų dalis – 200 000,00 Eur.

**6. Vykdytojai, įvykdymo terminai**

Molėtų rajono savivaldybės administracijos Strateginio planavimo ir investicijų skyrius, Statybų ir žemės ūkio skyrius.

Projekto trukmė – 24mėnesiai.